CELEX: 32017R1223
Language: ro
Date: 2017-07-05 00:00:00
Title: Regulamentul de punere în aplicare (UE) 2017/1223 al Comisiei din 5 iulie 2017 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Tomme de Savoie (IGP)]

7.7.2017   
            
            
               RO
            
            
               Jurnalul Oficial al Uniunii Europene
            
            
               L 174/14
            
         REGULAMENTUL DE PUNERE ÎN APLICARE (UE) 2017/1223 AL COMISIEI
   din 5 iulie 2017
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Tomme de Savoie (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:
   
               (1)
            
            
               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al indicației geografice protejate „Tomme de Savoie”, înregistrată în temeiul Regulamentului (CE) nr. 1107/96 al Comisiei (2).
            
         
               (2)
            
            
               Prin scrisoarea din 23 noiembrie 2015, autoritățile franceze au comunicat Comisiei că, în temeiul articolului 15 alineatul (4) din Regulamentul (UE) nr. 1151/2012, s-au acordat perioade de tranziție, cu încheiere la 31 decembrie 2017 și 31 octombrie 2025, pentru un număr de operatori stabiliți pe teritoriul Franței care îndeplinesc condițiile prevăzute la articolul menționat, în conformitate cu Decretul din 29 octombrie 2015 privind indicația geografică protejată „Tomme de Savoie”, publicat la 7 noiembrie 2015 în Jurnalul Oficial al Republicii Franceze. În cursul procedurii naționale de opoziție, un operator a depus o declarație de opoziție referitoare la obligația ca minimum 50 % din rația de bază a vacilor de lapte să provină din nutrețuri grosiere verzi timp de cel puțin 150 de zile pe an, și patru operatori au depus o declarație de opoziție referitoare la prezența, în proporție de minimum 75 %, a vacilor de lapte din rasa Abondance, Montbéliarde sau Tarentaise în cadrul exploatației agricole pentru producătorii fermieri, aceștia indicând că au nevoie de o dată limită pentru a aduce modificări exploatațiilor lor. Operatorii respectivi au comercializat legal „Tomme de Savoie”, fără întrerupere, cel puțin pe parcursul celor cinci ani care preced depunerea cererii. Operatorul interesat de perioada de tranziție cu încheiere la 31 decembrie 2017 este GAEC Le Seysselan, Vallod, 74910 SEYSSEL, iar operatorii interesați de perioada de tranziție cu încheiere la 31 octombrie 2025 sunt EARL la Ferme de Combette, GAEC Les Airelles, EARL La Ferme des 3 Quartiers, GAEC La Ferme de la Ville.
            
         
               (3)
            
            
               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.
            
         
               (4)
            
            
               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,
            
         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Tomme de Savoie” (IGP).
   Articolul 2
   Protecția acordată în temeiul articolului 1 este limitată la perioada de tranziție acordată de Franța, ca urmare a Decretului din 29 octombrie 2015 privind indicația geografică protejată „Tomme de Savoie”, publicat la 7 noiembrie 2015 în Jurnalul Oficial al Republicii Franceze, în temeiul articolului 15 alineatul (4) din Regulamentul (UE) nr. 1151/2012, în favoarea operatorilor care îndeplinesc condițiile prevăzute la articolul în cauză.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2017.
      
         
            Pentru Comisie,
         
         
            Pentru Președinte,
         
         Phil HOGAN
         
            Membru al Comisiei
         
      
   
   
      (1)  JO L 343, 14.12.2012, p. 1.
   
      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).
   
      (3)  JO C 58, 23.2.2017, p. 30.